**ОТЧЕТ ЗА ДЕЙНОСТТА**

на НЧ „Просвета-1901” с. Оброчище за 2022 г.

**І. ЗА ОРГАНИЗАЦИЯТА**

 НЧ „Просвета-1901” с.Оброчище е с дългогодишни традиции. Целите и задачите са да задоволяваме потребностите на гражданите свързани с развитие и обогатяване на обичаите и традициите на българския народ, възпитание и утвърждаване на националното самосъзнание. За да се постигнем тази цел нашето читалище извършва основни дейности като: уреждане и поддържане на библиотеки, читални, интернет зала, развитие и обогатяване на любителското творчество, организиране на тържества, концерти и чествания, събиране и разпространяване на знания за родния     край, организираме изложби и кътове.

**ІІ. ОСНОВНИ ДЕЙНОСТИ**

 През 2022 г. читалището продължи да развива своята културна дейност, включвайки:

 - Хор „Текенски напеви”/народни песни/

 - Детска танцова школа „Добруджанско веселие”

 - Клуб за народни танци

 - Клуб Йога

 **ІІІ. КУЛТУРНА ДЕЙНОСТ**

17.01. - Отбелязване Световния ден на снега – изложба от рисунки

21.01. - Бабин ден – отбелязване от самодейците

05.02. – Отбелязване Международния ден на борбата с рака

14.02. – Честване Деня на лозаря „Трифон Зарезан”

19.02. – Обесването на Левски – презентация за живота и делото на Левски

01.03. – Ден на самодееца и Баба Марта – отбелязване

03.03. – Освобождението на България – концерт

08.03. – Международен ден на жената – отбелязване

21,03. - Световен ден на поезията – четене на поезия

22.03. – Отчетно събрание

04.04. – Четене на приказки в детската градина, по повод Международния ден на детската книга /02.04./

06.04. - Здравна беседа за пенсионери – гостува д-р Балева

13.04. - Четене на приказки в детската градина

16.04. – Участие на хор „Текенски напеви” в Общински преглед на любителските състави „Лазаровден”– гр. Балчик

19.04. - Четене на приказки в детската градина

2.05. - Общоселски събор с участието на Фолклорна група „Каба Кабадайлии” и народната певица Кристина Енчерова, народен хор „Текенски напеви” при НЧ „Просвета-1901” с. Оброчище, Детска танцова формация към ансамбъл „Балик” гр. Балчик

11.05. - Посещение на децата от първи клас и запознаването им с правилата и работа в библиотеката

14.05. – Участие на народен хор „Текенски напеви” при НЧ „Просвета-1901” с. Оброчище във фолклорен събор св. Атанасий” с.Оброчище

15.05. - Международен ден на семейството – запознаване на децата от първи и втори клас с обичаите в нашия дом

17.05. – Ден на спорта - поход до местността Кара тепе

24.05. -  Ден на  българската просвета и култура и на славянската писменост - презентация за деца/1 и 2 клас/

27.05. – Пътната безопасност при децата - презентация/1 и 2 клас/

21.06. – 28.07.2022 г. – Стартира „Забавно лято в читалището”

м. Юли – „Забавно лято в читалището”- занимания за деца

09.07. – Участие на НЧ „Просвета-1901“ с. Оброчище, представлявано от хор „Текенски напеви”, като партньор във фестивала „Златна Добруджа – пее и танцува” – гр. Г. Тошево по Процедура BG06RDNP001-19.227 МИГ Балчик - Генерал Тошево – мярка 1305/ 7.8. „Изграждане на местна идентичност“, от Програмата за развитие на селските райони за периода 2014 - 2020 г.

28.09. – Юбилеен концерт – 120 год. НЧ „Просвета-1901” с. Оброчище

28.09. Концерт по повод 120 г. от създаването на НЧ "Просвета-1901" с. Оброчище

01.10. Ден на Народните Будители – посещение в библиотеката на децата от 5 и 6 клас при СУ „Христо Смирненски” с.Оброчище

8.10. Участие на хор "Текенски напеви" при НЧ "Просвета-1901" с. Оброчище във финален етап от 6-ти Национален преглед на Фолклорните ансамбли на ЦИОФ в град Добрич, където е номиниран и определен за отличаване със званието “Представителен ансамбъл на CIOFF България”.

01.12. Включване на светлините на Коледната елха – програма

22.12. Коледен концерт – „В Коледната нощ”

24.12. Посещение на Коледари по домовете

**ІV. БИБЛИОТЕЧНА ДЕЙНОСТ**

 През 2022 г. библиотеката при НЧ „Просвета-1901“ с. Оброчище, продължи да изпълнява своята мисия - да се превърне в модерен обществен библиотечно-информационен център за населеното място и региона, осигуряващ равен достъп за всички. Приоритет за библиотеката ни са жителите на селото. Всички мероприятия залегнати в културния календар са насочени към техните желания и интереси. От най малките ни читатели и потребители до най-възрастните жители на селото.

 1. Читалищната библиотека разполага с 12779 библиотечни единици предоставени на свободен достъп за читателите.

 2. През 2022 г. в библиотеката са регистрирани - 64 читатели.

 3. Заети библиотечни документи - 190.

 4. Общо посещения в библиотеката, информационния център и разнос по домовете  - 111.

 През целият период са подреждани витрини и кътове свързани с бележити дати, личности и събития във фоайето на библиотеката.

**V. ПРОЕКТИ**

 През 2022 г. читалището продължи своето участие към фондация Глобални Библиотеки – България”. Центъра предлага информация намерена извън книгите.

 Компютърната зала има 2 броя компютри и един принтер, които са на разположение за потребители. Предоставяме много разнообразни услуги : помощ на учениците при решаване на домашни за училище, проверка на здравни осигуровки, на електроенергия, даване  информация на земеделски производители, създаване на профили на потребители в различни сайтове, копиране и принтиране на документи, изработване на покани, презентации, даване на първи стъпки на потребители , които имат желание да работят на компютър, игри и много други. Всички тия услуги са безплатни и с радост библиотекаря ги извършва.

 Настоятелството на Народно читалище „Просвета-1901“ с.Оброчище, общ. Балчик участва в партньорство с НЧ“Светлина-1941“ град Генерал Тошево, НЧ "Йордан Йовков 1941 ГОД" с. Росица, общ. Ген. Тошево, Народно читалище"Велко Ангелов-1940" с.Дропла, общ.Балчик, НЧ "Отец Паисий 1897"с. Спасово, общ. Генерал Тошево с проектно предложение "ЗЛАТНА ДОБРУДЖА - ПЕЕ И ТАНЦУВА" по Процедура BG06RDNP001-19.433 МИГ Балчик - Генерал Тошево – мярка 1305/ 7.8. „Изграждане на местна идентичност“, от Програмата за развитие на селските райони за периода 2014 - 2020 г. (ПРСР 2014 - 2020 г.), подмярка 19.2. "Прилагане на операции в рамките на стратегии за Водено от общностите местно развитие" на мярка 19 "Водено от общностите местно развитие" (ВОМР).